CELEX: 32005D0104
Language: hu
Date: 2005-02-03 00:00:00
Title: 2005/104/EK: A Bizottság határozata (2005. február 3.) a Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló 2002/300/EK határozat módosításáról (az értesítés a B(2005) 217. számú dokumentummal történt) (EGT vonatkozású szöveg)

5.2.2005   
            
            
               HU
            
            
               Az Európai Unió Hivatalos Lapja
            
            
               L 33/71
            
         
      A BIZOTTSÁG HATÁROZATA
   
   (2005. február 3.)
   a Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló 2002/300/EK határozat módosításáról
   (az értesítés a B(2005) 217. számú dokumentummal történt)
   (EGT vonatkozású szöveg)
   (2005/104/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai közösséget létrehozó szerződésre,
   tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 5. cikkére,
   mivel:
   
               (1)
            
            
               A Bonamia ostreae és/vagy Marteilia refringens vonatkozásában mentes övezetek jegyzékének megállapításáról szóló, 2002. április 18-i 2002/300/EK bizottsági határozat (2), megállapítja a Közösségben azokat a területeket, amelyeket a Bonamia ostreae és/vagy Marteilia refringens puhatestű-betegségek tekintetében mentes övezeteknek tekintendők.
            
         
               (2)
            
            
               Dánia igazolásokat nyújtott be annak érdekében, hogy a Limfjordeni övezet megkapja a Bonamia ostreae és/vagy Marteilia refringens vonatkozásában mentes övezet minősítést. A benyújtott dokumentáció tanúsítja, hogy ezen övezet megfelel a 91/67/EGK irányelvben meghatározott követelményeknek. Ennélfogva jogosult a mentes övezet minősítésre, és fel kell venni a 2002/300/EK határozatban foglalt mentes övezetek jegyzékébe.
            
         
               (3)
            
            
               Ezenkívül Írország kérelmezte a 2002/300/EK határozatban foglalt jegyzéknek a Bonamia ostreae tekintetében mentes írországi övezeteket felsoroló részének módosítását annak érdekében, hogy az e betegség által érintett területek egyikének földrajzi meghatározása pontosítást nyerjen. Ennek megfelelően a „Logmore, Blacksod Bay” meghatározás helyébe a „Loughmore, Belmullet” meghatározásnak kell lépni.
            
         
               (4)
            
            
               A 2002/300/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az 2002/300/EK határozat melléklete helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. február 3-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 46., 1991.2.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 103., 2002.4.19., 24. o. A legutóbb a 2003/729/EK határozattal (HL L 262., 2003.10.14., 37. o.) módosított határozat.
   
      MELLÉKLET
      
         
            „MELLÉKLET
            A BONAMIA OSTREAE ÉS MARTEILIA REFRINGENS PUHATESTŰ-BETEGSÉGEK KÖZÜL EGY VAGY TÖBB TEKINTETÉBEN MENTES ÖVEZETEK
            A   B. OSTREAE TEKINTETÉBEN MENTES ÍRORSZÁGI ÖVEZETEK
            
                        —
                     
                     
                        Írország egész partvonala, kivéve az alábbi területeket:
                        
                                    —
                                 
                                 
                                    Cork Harbour,
                                 
                              
                                    —
                                 
                                 
                                    Galway Bay,
                                 
                              
                                    —
                                 
                                 
                                    Ballinakill Harbour,
                                 
                              
                                    —
                                 
                                 
                                    Clew Bay,
                                 
                              
                                    —
                                 
                                 
                                    Achill Sound,
                                 
                              
                                    —
                                 
                                 
                                    Logmore, Belmullet.
                                 
                              
                  1.B.   AZ M. REFRINGENS TEKINTETÉBEN MENTES ÍRORSZÁGI ÖVEZETEK
            
                        —
                     
                     
                        Írország egész partvonala.
                     
                  2.A.   A B. OSTREAE TEKINTETÉBEN MENTES ÖVEZETEK AZ EGYESÜLT KIRÁLYSÁGBAN, A CSATORNA-SZIGETEKEN ÉS A MAN-SZIGETEN
            
                        —
                     
                     
                        Nagy-Britannia egész partvonala, kivéve az alábbi területeket:
                        
                                    —
                                 
                                 
                                    Cornwall déli partja Lizardtól a Start-fokig,
                                 
                              
                                    —
                                 
                                 
                                    a Solent torkolata körülötti terület Portland Billtől Selsey Billig,
                                 
                              
                                    —
                                 
                                 
                                    Essex part menti területe Shoeburynesstől a Landguard-fokig.
                                 
                              
                  
                        —
                     
                     
                        Észak-Írország egész partvonala.
                     
                  
                        —
                     
                     
                        Guernsey és Herm egész partvonala.
                     
                  
                        —
                     
                     
                        Jersey állam övezete: az övezet csak a dagálykor elárasztott tengerpart és a Jersey-sziget átlagos magas vízszintjét jelző pont és a Jersey-sziget átlagos alacsony vízszintjét jelző ponttól három tengeri mérföldre meghúzott képzeletbeli vonal közötti közvetlen parti terület. Az övezet a Normann-Breton-öbölben, a La Manche-csatorna déli oldalán helyezkedik el.
                     
                  
                        —
                     
                     
                        A Man-sziget egész partvonala.
                     
                  2.B.   AZ M. REFRINGENS TEKINTETÉBEN MENTES ÖVEZETEK AZ EGYESÜLT KIRÁLYSÁGBAN, A CSATORNA-SZIGETEKEN ÉS A MAN-SZIGETEN
            
                        —
                     
                     
                        Nagy-Britannia egész partvonala,
                     
                  
                        —
                     
                     
                        Észak-Írország egész partvonala,
                     
                  
                        —
                     
                     
                        Guernsey és Herm egész partvonala,
                     
                  
                        —
                     
                     
                        Jersey állam övezete: az övezet csak a dagálykor elárasztott tengerpart és a Jersey-sziget átlagos magas vízszintjét jelző pont és a Jersey-sziget átlagos alacsony vízszintjét jelző ponttól három tengeri mérföldre meghúzott képzeletbeli vonal közötti közvetlen parti terület. Az övezet a Normann-Breton-öbölben, a La Manche-csatorna déli oldalán helyezkedik el,
                     
                  
                        —
                     
                     
                        A Man-sziget egész partvonala.
                     
                  3.   A B. OSTREAE ÉS AZ M. REFRINGENS TEKINTETÉBEN MENTES DÁNIAI ÖVEZETEK
            
                        —
                     
                     
                        Limfjorden a nyugati Thyborøntól a keleti Halsig.”